## Pradas es reunix amb representants de l'aeroport de València i el sector del taxi per a estudiar millores en el servici públic de transport

*** La consellera destaca la col·laboració d'Aena per a adequar l'àrea de descans dels professionals del taxi i garantir un servici públic amb els millors estàndards de qualitat**

La consellera de Medi Ambient, Aigua, Infraestructures i Territori, Salomé Pradas, ha mantingut una trobada amb representants d’Aena a l’aeroport de València i del sector del taxi amb l’objectiu d’estudiar millores en este servici públic de transport.

Pradas ha destacat la col·laboració de totes les parts “per a resoldre qüestions capitals per al nostre turisme, com ara la millora del servici de taxi per als usuaris de l’aeroport de València, que representa la gran porta d’entrada per a milers de visitants cada any”. Una altra de les qüestions que s’han abordat —ha continuat la consellera— “és l’adequació de les instal·lacions destinades a les àrees de descans dels professionals del taxi”.

La titular d’Infraestructures, que ha estat acompanyada del director general de Transport i Logística, Manuel Ríos, ha apel·lat a la col·laboració entre administracions i amb el sector “per a garantir a les nostres ciutats un servici públic que complisca amb els millors estàndards de qualitat”. En esta línia, ha valorat “la sintonia i la col·laboració del sector per a avançar coordinats en tots estos aspectes”.

Fecha: 05/02/2024